# Baruch de Spinoza

### Izvor: Wikipedija

Zapadna filozofija Filozofija 17. stoljeća
Benedictus de Spinoza
Ime: | de Spinoza
Rođenje: | 24. studeni, 1632 (Amsterdam, Nizozemska)
Smrt: | 21. veljača, 1677 (Den Haag, Nizozemska)
Škola/tradicija: | Racionalizam
Glavni interesi: | Etika, Epistemologija, Metafizika
Poznate ideje: | Panteizam, neutralni monizam, intelektualna i religijska sloboda, odvojenje između crkve i države, kritika Mojsijevog autorstva određenih knjiga hebrejske Biblije, političko društvo nastalo iz moći a ne ugovora
Utjecaji: | Hobbes, Descartes, Stoici, Avicenna, Majmonid, Nikola od Kuze, Aristotel, Bacon, Platon
Utjecao na: | Kant, Hegel, Davidson, Schopenhauer, Deleuze, Einstein, Leibniz, Goethe, Nietzsche, Althusser, Hardt, Negri, Fromm

Baruch de Spinoza (Amsterdam, 24. studenog 1632. - Den Haag, 21. veljače 1677.), nizozemski je filozof.

## [uredi] Život

Benedikt de Spinoza, kojega su njegovi sinagoški svećenici nazvali Baruh Spinoza, bio je znan i kao Bento de Spinoza ili Bento d'Espiñoza u društvu u kojem je odrastao. S Renéom Descartesom i Gottfriedom Wilhelmom Leibnizom, bio je jedan od najvećih filozofa racionalista sedamnaestog stoljeća. Smatra se osnivačem modernog biblijskog kriticizma. Njegovo najveće djelo je Etika. U ljeto 1656. godine židovska ga je zajednica ekskomunicirala zbog njegovih shvaćanja prirode Boga i tumačenja biblijskih knjiga. Ekskomunikacija je popraćena prokletstvom kojemu je po žestini malo sličnih u povijesti. Vjernicima je naređeno neka nitko s njim ne progovori ni pismeno ni usmeno, neka ne borave s njim pod istim krovom i neka se drže četiri lakta dalje od njega. Nakon ovog događaja, Spinoza je prihvatio ime "Benedikt" (latinski ekvivalent imena "Baruh").

## [uredi] Učenje

Za Spinozu postoji samo jedna supstancija: Bog ili priroda; ona je uzrok same sebe (causa sui). Supstancija, i sama beskonačna, ima beskonačno mnogo atributa, od kojih čovjek poznaje dva: protežnost (extensio) i mišljenje (cogitatio). S atributima dolaze i modusi (načini, posebnosti) supstancije, mnoštvenost naturae naturatae, to jest ukupnost izvanljudske i ljudske prirode.

Zbog svojega učenja Spinoza je istodobno smatran i najvećim Židovom i najvećim ateistom.

Čitajući Spinozinu Etiku, nekih 200 godina kasnije, njemački pjesnik Heine napisao je da je to "šuma misli do neba visokih", čija "nesalomljiva stabla pružaju svoje korijenje u vječnu zemlju".

## [uredi] Kronologija

- 1632. - rođen u Amsterdamu
- 1656. - isključen iz židovske zajednice; kod jednoga bivšeg isusovca uzima privatnu poduku iz latinskoga, klasične književnosti, skolastičke i kartezijanske filozofije; živi od brušenja leća
- 1660. - protjeran iz Amsterdama
- 1660.-1669. - živi u blizini Leidena
- 1669.-1677. - živi u Haagu
- 1677. - umro.

## [uredi] Djela

- Korte Verhandeling van God, de mensch en deszelvs welstand ("Rasprava o Bogu, čovjeku i o čovjekovoj sreći", oko 1660)
- Renati des Cartes principiorum philosophiae ("Načela filozofije Renéa Descartesa", 1663)
- Tractatus theologico-politicus ("Teološko-politički traktat", 1670)
- Ethica ordine geometrico demonstrata ("Etika, geometrijskim redom izložena", objavljeno postumno 1677)

## [uredi] Vanjske poveznice

- ((lat.)) Integralni tekst Etike u izvorniku
- ((eng.)) Etika u engleskom prijevodu (Projekt Gutenberg)
- ((eng.)) Etika u engleskom prijevodu
- ((eng.)) Spinoza i njegova filozofija (The Internet Encyclopedia of Philosophy)

Dobavljeno iz "http://hr.wikipedia.org../../../b/a/r/Baruch_de_Spinoza_c443.html"

Kategorije: Novovjekovna filozofija | Nizozemski filozofi

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- বাংলা
- Brezhoneg
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- فارسی
- Suomi
- Français
- Galego
- עברית
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردی
- Latina
- Limburgs
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Simple English
- Slovenčina
- Српски / Srpski
- Svenska
- ไทย
- Türkçe
- Українська
- اردو
- Tiếng Việt
- Walon
- ייִדיש
- 中文